CELEX: C2005/082/24
Language: sk
Date: 2005-04-02 00:00:00
Title: Vec C-30/05: Žaloba podaná dňa 28. januára 2005: Komisia Európskych spoločenstiev proti Luxemburskému veľkovojvodstvu

2.4.2005   
            
            
               SK
            
            
               Úradný vestník Európskej únie
            
            
               C 82/11
            
         Žaloba podaná dňa 28. januára 2005: Komisia Európskych spoločenstiev proti Luxemburskému veľkovojvodstvu
   (Vec C-30/05)
   (2005/C 82/24)
   Jazyk konania: francúzština
   Komisia Európskych spoločenstiev, v zastúpení: Claire Françoise Durand a Florence Simonetti, splnomocnené zástupkyne, ktoré si zvolili adresu na doručovanie v Luxemburgu, podala dňa 28. januára 2005 na Súdny dvor Európskych spoločenstiev žalobu proti Luxemburskému veľkovojvodstvu.
   Komisia Európskych spoločenstiev navrhuje, aby Súdny dvor:
   
               1)
            
            
               určil, že Luxemburské veľkovojvodstvo si tým, že neprijalo všetky zákony, iné právne predpisy a správne opatrenia potrebné na dosiahnutie súladu
               
                           —
                        
                        
                           so smernicou Európskeho parlamentu a Rady 1999/45/ES z 31. mája 1999 o aproximácii zákonov, iných právnych predpisov a správnych opatrení členských štátov týkajúcich sa klasifikácie, balenia a označovania nebezpečných prípravkov (Ú. v. ES L 200, 30.07.1999, s. 1) a
                        
                     
                           —
                        
                        
                           so smernicou Komisie 2001/60/ES zo 7. augusta 2001, ktorou sa prispôsobuje technickému pokroku smernica Európskeho parlamentu a Rady 1999/45/ES o aproximácii zákonov, iných právnych predpisov a správnych opatrení členských štátov týkajúcich sa klasifikácie, balenia a označovania nebezpečných prípravkov (Ú. v. ES L 226, 22.08.2001, s. 5) a v každom prípade tým, že uvedené opatrenia neoznámilo Komisii, nesplnilo povinnosti, ktoré mu vyplývajú z týchto smerníc,
                        
                     
         
               2)
            
            
               zaviazal Luxemburské veľkovojvodstvo nahradiť trovy konania.
            
         Žalobné dôvody a hlavné tvrdenia
   Lehota na prijatie opatrení na prebratie smernice do vnútroštátneho právneho poriadku uplynula 30. júla 2002.